Wat beteken dit om God te aanbid? - YouVersion
Posted on 2019-07-31 2021-06-13 by John Shaida
Wat beteken dit om God te aanbid?
Julle, daarenteen, is 'n uitverkore volk, 'n koninklike priesterdom, 'n nasie wat vir God afgesonder is, die eiendomsvolk van God, die volk wat die verlossingsdade moet verkondig van Hom wat julle uit die duisternis geroep het na sy wonderbare lig.
1 PETRUS 2:9 (klem bygevoeg)
Aanbidding – om eer aan God te bewys deur oorvloedige respek, eerbewys en toewyding.
Waarvoor is jy dankbaar? Wanneer dit goed gaan is ons geneig om die basiese dinge as vanselfsprekend te aanvaar, soos om genoeg kos te hê, 'n veilige plek te hê om te slaap, gesond te wees en mense te hê wat vir ons lief is, ens. Navorsing bewys egter dat wanneer ons doelbewus ons "seëninge tel", ons lewe nog beter is.1
Dalk beoefen jy alreeds dankbaarheid. Besin jy ook oor waar al die goeie dinge vandaan kom? Die apostel Paulus herinner sy vriend, Timoteus, daaraan "dat God alles ryklik aan ons gee om te geniet." (1 Timoteus 6:17) Hoe kan ons op hierdie waarheid reageer?
Prys die Here om die eer van sy Naam! Buig voor die Here by sy heilige verskyning.
Dink hieroor: God het Sy eie heelal gemaak. Hy het een van sy planete geskep met 'n atmosfeer wat lewe kon onderhou, waar hy mense geplaas het… en hulle alles gegee wat hulle ooit sou nodig hê. En dan, ten spyte van al ons gebreke en mislukkings (eintlik as gevolg van hulle), het hy ons genooi om by sy familie aan te sluit en het Hy ons as Sy dogters en seuns aangeneem. Dit is 'n goeie rede om Hom te vier!
Here, ons Here, hoe wonderbaar is u Naam oor die hele aarde, hoe glansryk alles wat U in die hemelruim geplaas het!… As ek u hemel aanskou, die werk van u vingers, die maan en die sterre waaraan U 'n plek gegee het, wat is die mens dan dat U aan hom dink, die mensekind dat U na hom omsien?… U het hom net 'n bietjie minder as 'n hemelse wese gemaak en hom met aansien en eer gekroon. U laat hom heers oor die werk van u hande, U het alles aan hom onderwerp.
PSALMS 8: 2-7
Hier is drie praktiese maniere waarop ons God kan aanbid:
Jakobus sê, as alles goed gaan, moet ons God prys. Ken jy nie liedere wat jy kan sing nie? Dis geen probleem nie: jy kan derduisende liedere vind wat jou sal help om eer aan God te bring. Wat jou musieksmaak ook al is; daar sal wel kunstenaars wees wat aanbiddingsliedere in daardie styl geskep het.
Uitdaging: Soek vir "aanbidding", "prys" en "Christelike musiek" op enige internet platform wat jy gebruik. Dit is die moeite werd om te soek en te verken.
Dank Hom in Gebed
Toe Jesus Sy dissipels leer bid het, het hy vir hulle gesê om so te begin: "Ons Vader wat in die hemel is, laat u Naam geheilig word." Dis nie verkeerd om God vir "dinge" te vra nie, maar hegte verhoudings sluit gee en ontvang in. Wat het ons egter wat ons God kan bied? Ons eer, respek en dankbaarheid.
Uitdaging: Nader God in gebed, ten minste een keer op 'n dag, vir die volgende week, en dank Hom vir iets wat Hy vir jou gedoen het, sonder om Hom iets te vra.
Die skrywer van Hebreërs moedig ons aan om God te eer deur "lof aan Hom te bring en Sy naam te bely." God laat alles ten goede meewerk vir dié wat Hom liefhet. Is dit nie wonderlik om te weet dat God jou vir 'n spesifieke doel in Sy koninkryk gekies het nie? Versprei jy gedurig die woord van God se goedheid?
Uitdaging: Kyk hierdie week uit vir geleenthede om met vriende te praat oor die dinge wat God besig is om in jou lewe te doen.
Hierdie is 'n paar voorstelle om jou te help om intimiteit met God 'n daaglikse roetine te maak. Vind nog maniere om God te aanbid, in een van die Leesplanne hier onder.
Juig tot eer van die Here, almal op aarde! Dien die Here met blydskap! Kom voor Hom met gejubel! Erken dat die Here God is: Hy het ons gemaak en ons is Syne,
ons is sy volk, sy eie kudde. Gaan sy poorte binne met dankliedere, sy tempel met lofsange, dank Hom, prys sy Naam, want die Here is goed, aan sy liefde is daar geen einde nie, sy trou duur van geslag tot geslag.
1 Tel Seëninge Versus Laste: 'n Eksperimentele Ondersoek oor Dankbaarheid en Subjektiewe Welstand in die Daaglikse Lewe.